**SLOVENŠČINA – 8. RAZRED – SKUPINA ZUPAN 21. 4. 2020**

Rešitve včerajšnjih nalog ste dobivali sproti na spletni strani, zato tokrat brez rešitev.

Upam, da niste že preveč siti teh naših odvisnikov ☺. Še eden nas čaka, potem boste obvladali vse. Tako da danes še zadnji, potem po prvomajskih počitnicah pa bomo vse skupaj samo še malo utrdili.

Danes bomo torej spoznali zadnji - PRILASTKOV ODVISNIK.

Zapis v zvezek:

**PRILASTKOV ODVISNIK**

Primerjaj številke , ki si jih zapisal.

glavni stavek odvisni stavek

**Katere** številke primerjaj?

**prilastkov odvisnik**

**Prilastkov odvisnik** je edini odvisnik, ki **ne dopolnjuje povedka** glavnega stavka.

Po njem se vprašamo z vprašalnico **Kateri?** + **ustrezna beseda** glavnega stavka (ne povedek!)

Veznik: **ki, kateri …**

Podčrtavanje: …………………………………..

**Včasih je glavni stavek razdeljen na dva dela:**

Fant , **ki** nosi očala , je moj sošolec Tim.

prva polovica druga polovica

glavnega stavka **odvisni stavek** glavnega stavka

**Kateri** fant (je moj sošolec Tim)?

**prilastkov odvisnik**



Reši še naloge v DZ: str. 57/1-8. 

Lepo bodi ☺

Kot ste zasledili že v medijih, je ministrstvo določilo, da v maju v okviru dela na daljavo tudi ocenjujemo. Pisno ne bomo ocenjevali. Vprašani boste ustno prek ZOOM-a tako, da boste vnaprej dobili besedila, na podlagi katerih vas bom ob dogovorjeni uri ocenjevala. Snov, ki jo bom spraševala:

Prešernovo življenje in njegove pesmi, Aškerčevi pesmi, podredno zložena poved, vrste odvisnikov, opis postopka, opis naprave, razlaga nastanka naravnega pojava, nasvet strokovnjaka, prevzete besede in bodoča snov.

Razpored, kako boste vprašani, vam pošljem po počitnicah. Za pomoč pri snovi sem vam vedno na voljo.

Domače branje: za letošnjo oceno iz domačega branja bodo zadostovale tri knjige namesto štirih. Preveriti še moram, če je slučajno kdo, ki nima prebranih treh knjig. Tisti bo moral prebrati še eno knjigo in mu bom navodila še poslala. Dodatne točke iz bralne značke se seveda upoštevajo.

Za ocene domačega branja vam bom povedala ob ustnem spraševanju.

Če imaš težave, vprašanja, bom na voljo za dodatno razlago vsak dan od ponedeljka do četrtka, med 10.30 in 11.00 uro na spodnji povezavi.

Join the meeting: <https://vid.arnes.si/oskbsljzupan>